Diduomenė

Diduomenė arba kilmingieji – socialinė klasė, sutinkama daugelyje aristokratiją turinčių visuomenių. Paprastai pagal hierarchiją užima vietą iškart po karališkosios šeimos. Kilmingieji dažnai būdavo luomas, turėjęs daug išskirtinių funkcijų ir ypatumų. Tarp su šiuo luomu susijusių ypatumų – pranašumai nekilmingųjų atžvilgiu arba tiesiog formalios funkcijos (pvz., pirmenybė, precedencija), besiskiriančios priklausomai nuo šalies ir epochos. Narystė bajorijoje, įskaitant teises ir pareigas, paprastai yra paveldima per tėvo liniją.

Istoriškai kilmingųjų luomą suteikdavo monarchas arba vyriausybė, o įgiję pakankamai valdžios, turto, nuosavybės ar karaliaus palankumo, kartais į bajorų luomą patekdavo ir iki tol luomui nepriklausiusieji žmonės.

Kilmingųjų luomą dažnai sudaro įvairūs rangai. Teisinis bajorystės pripažinimas buvo daug labiau paplitęs monarchijose, tačiau bajorystė egzistavo ir tokiose valstybėse, kaip Nyderlandų Respublika (1581–1795 m.), Genujos Respublika (1005–1815 m.), Venecijos Respublika (697–1797 m.), Senoji Šveicarijos konfederacija (1300–1798 m.), ji tebėra kai kurių nedidelių nepaveldimų santvarkų, pvz., San Marino ir Vatikano miesto, teisinės socialinės struktūros dalis. Klasikinėje Antikoje Romos Respublikos kilmingieji (nobiles) buvo šeimos, kilusios iš asmenų, pasiekusių konsulo postą. Kilmingaisiais buvo laikomi tie, kurie priklausė paveldimoms patricijų šeimoms, tačiau konsulų palikuonys plebėjai taip pat buvo laikomi kilmingaisiais.

Paveldima valdžios forma, kai valdo kilmingųjų giminių atstovai, vadinama aristokratija.

 Lietuvoje 

Bajorų luomas LDK įvestas po krikšto 1387 m., išleidžiant Didžiųjų kunigaikščių privilegijas. Dar kartą bajorų ir ponų teisės įformintos 1413, 1434, 1447, 1492, 1506, 1529, 1547 m.Petrauskas, Rimvydas. Lietuvos Didžioji Kunigaikštystė (VLE) Po Liublino unijos bajorai ėmė aktyviai dalyvauti politiniame ATR gyvenime. Bajorų įtaką dar labiau sustiprino liberum veto, ėmęs populiarėti XVII a.

Luominė santvarka Lietuvoje galutinai panaikinta po Nepriklausomybės atkūrimo 1918 m.

 Šaltiniai 

 Taip pat skaitykite 
 Princas

Kategorija:Socialinės grupės